<classify> KAMPUNI za Zarubezhneft na United Metallurgical za Urusi zimeonesha nia ya kuwekeza nchini katika sekta ya mafuta na gesi, hususan ujenzi wa bomba la kusafi risha mafuta ghafi kutoka Hoima nchini Uganda hadi Tanzania.Kampuni hizo zimeonesha nia baada ya kufanyika mazungumzo kati ya ujumbe wa kampuni hizo na Waziri Mkuu, Kassim Majaliwa, nje ya kongamano baina ya Afrika na Urusi lililofanyika jijini Sochi, Urusi kwa siku mbili Oktoba 23 na 24, mwaka huu.Tanzania tuna sera na sheria nzuri na rafiki kwa uwekezaji na tunakaribisha sana wawekezaji nchini kwetu, alisema Waziri Mkuu katika tarifa iliyopatikana jana jijini Dar es Salaam.Majaliwa aliwaeleza wajumbe wa kampuni hizo jinsi serikali ya Tanzania ilivyofanya mapinduzi makubwa katika kuchochea ukuaji wa uchumi na sera ya viwanda ambayo itaifikisha Tanzania katika lengo kuwa nchi yenye uchumi wa kati ifikapo 2025.Ujumbe wa Tanzania katika kongamano hilo ulioongozwa na Waziri Mkuu Majaliwa aliyemwakilisha Rais John Magufuli na kando ya mkutano huo, pia alipata fursa ya kukutana na kampuni za Urusi zenye nia ya kushirikiana na Tanzania katika sekta ya mafuta na gesi.Kampuni hizo pia zilipata fursa ya kuzungumza na Mkurugenzi Mtendaji wa Shirika la Maendeleo ya Petroli Tanzania TPDC, Dk James Mataragio, aliyeambatana na Majaliwa.  <topic>: KITAIFA 